钦定古今图书集成/历象汇编/庶征典/第006卷 > 《礼纬》 > 《斗威仪》
## 钦定古今图书集成/历象汇编/庶征典/第006卷 > 《礼纬》 > 《斗威仪》

君乘木而王，其政升平，则福草生庙中，朱草别名，又
曰“南海输以苍乌。”

君乘金而王，其政讼平，芳桂常生，麒麟在郊。又曰：“乘
金而王，则黄银见。”

君乘水而王，为人黑色大耳，其政和平，则景云至，北
海输以文狐。

君乘火而王，其政和平，梓为常生。又曰：“南海输以骏
马。”

“《君乘土》而王”，其政太平。凤凰集于苑林。

政理太平，则时日五色。

政太平则月圆而多辉，政升平则月清而明。